open-index/open-wikipedia-markdown huggingface dataset:
Limbaži (stacija)

**Limbaži** bija dzelzceļa stacija līnijā Rīga—Rūjiena starp Lielezera un Katvaru pieturām. Tā atradās Limbažu novada Limbažos. Mūsdienās blakus stacijai atrodas Limbažu autoosta — bijusī dzelzceļa stacijas ēka funkcionē kā autoostas ēka. Visas sliežu ceļu atliekas nojauktas tranzītielas izbūves laikā, bet dzelzceļa peronu vietā mūsdienās ir autobusu piestātnes. Saglabājusies stacijas noliktavas ēka, kaut arī tās koka nojume nojaukta apmēram 2012. gadā.

## Vēsture
Limbažu stacija tika atklāta līdz ar līnijas Rīga—Rūjiena posma līdz Limbažiem atklāšanu 1934. gada novembrī. Līdz pat pārvadājumu pārtraukšanai Limbažu stacijā tika veiktas kravas operācijas. Pasažieru pārvadājumi uz Limbažiem pārtraukti . 1999. gadā stacijā bija 16 pārmijas (elektrocentralizētas — 13), 22 luksofori, zemes klātne 38000 m3, sliežu ceļi ar kopgarumu 4748 m un pievedceļi ar kopgarumu 1255 m, kā arī noliktava, tualete, bagāžas šķūnis, kravas laukums un 2 akas.. 2000. gada februārī stacija kopā ar posmu Skulte—Ipiķi nonākusi vietējās pašvaldības īpašumā. 2001. gadā Limbažu stacija tika noteikta kā muitas punkts kravas vilcieniem. Tajā pašā gadā no stacijas aizbraucis pēdējais kravas vilciens, un stacija vairs netika izmantota. Pati stacija slēgta ap 2004. gadu, sliedes stacijā demontētas ap 2005.—2007. gadu. Limbažu stacijas inventārs tika nodots Latvijas dzelzceļa vēstures muzejam. 2013. gadā caur staciju uzsākta tranzītielas izbūve, tranzītiela pabeigta 2015. gadā un nosaukta par Dzelzceļa ielu.

## Attēlu galerija

Attēls:Limbažu stacija 23.JPG|Limbažu stacijas ēka no Stacijas ielas puses
Attēls:Limbažu stacija 24.JPG|Noliktavu ēka ar kravas rampu
Attēls:Limbažu stacija 15.jpg|Noliktavas ēka pie Limbažu stacijas 2011. gadā
Attēls:Limbažu stacija 14.jpg|Skultes virziens no Limbažu stacijas — bijusī Rīgas—Rūjienas līnija
Attēls:Limbažu stacija 01.jpg|Stacijas — tagadējās autoostas — iekštelpa
Attēls:Limbažu stacija 20.JPG|Noliktavas ēka pie Limbažu stacijas 2014. gadā
Attēls:Limbažu stacija 22.JPG|Tranzītielas izbūves laikā
Attēls:Limbažu stacija 03.jpg|Bijušais perons
Attēls:Limbažu stacija 10.jpg|Bijušie sliežu ceļi


## Ārējās saites
* Zudusī Latvija - Limbažu dzelzceļa stacijas ēka 1930. gados
* Limbažu stacija 2003. gadā 
* 

## Atsauces
Valdheima (Saksija)

**Valdheima** () ir pilsēta Vācijā, Saksijas zemē, Vidussaksijas apriņķī pie Čopavas upes.

## Vēsture

Rakstos pirmoreiz minēta 1198. gadā.

## Cilvēki

Valdheima ir tēlnieka Georga Kolbes (*Georg Kolbe*, 1877–1947) un anatoma Gothelda Fišera fon Valdheima (*Gotthelf Fischer von Waldheim*, 1771–1853) dzimtā pilsēta.

Valdheimā ieslodzījumā dažādos laikos bijuši gan nākamais rakstnieks Kārlis Majs (*Karl May*, 1842–1912), gan VDR politiķis Horsts Zindermanis (*Horst Sindermann*, 1915–1990).

## Atsauces

## Ārējās saites
Zaida

**Zaida** () ir pilsēta Vācijā, Saksijas zemē, Vidussaksijas apriņķī. Tā atrodas 24 kilometrus uz dienvidiem no Freibergas.

## Vēsture

Rakstos pirmoreiz minēta 1191. gadā.

## Atsauces

## Ārējās saites
Nikita Lijcs

**Nikita Lijcs** (dzimis ) ir ūdens motosportists no Jūrmalas, kas samēra īsā laikā ir guvis ievērojamus panākumus ūdens motosportā. Sācis nodarboties ar ūdens motosportu 13 gadu vecumā, bet piecu gadu laikā ir kļuvis par divkārtēju Pasaules čempionu ūdens motosportā. 2010. gadā izcīnījis Pasaules čempionāta zelta medaļu jauniešu konkurencē JT-250 laivu klasē. 2013. gadā pieaugušo konkurencē izcīnījis Pasaules čempionāta zelta medaļu 8 stundu izturības braucienā "8h Endurance pneumatics". Brīvajā laikā nodarbojas ar motokrosu un spēlē hokeju.

## Biogrāfija
Dzimis 1995. gadā, dzīvo Jūrmalā. Mācījies Jūrmalas Jaundubultu vidusskolā. Ar ūdens motosportu nodarbojas kopš 2008. gada un ir startējis laivu klasēs JT-250, T-550, Endurance pneumatics, Formula 4s, pārstāvot klubu "Jurmala Racing team". 2013.gadā paralēli startē Formula 1 komandas "MAD-CROC Baba racing team"  
sastāvā kopā ar divkārtējo Pasaules čempionu somu Sami Selio, braucot Formula 4 laivu klasē.

## Sasniegumi
2010. gadā 1. vieta Pasaules čempionātā jauniešu JT-250 laivu klasē, ka arī 2.vieta Eiropas čempionātā, 2.vieta Baltijas un 3.vieta Latvijas čempionāta kopvērtējumā JT-250 laivu klasē. 2011. gadā ieguva 4.vietu Pasaules čempionāta jauniešu JT-250 klasē, 3. vietu Eiropas čempionātā, 7. vietu Baltijas un 3.vietu Latvijas čempionāta kopvērtējumā JT-250 klasē. 2012. gadā izcīnīta 5.vieta Pasaules čempionāta kopvērtējumā, 5.vieta Eiropas čempionātā, 9.vieta ADAC Motorboot Masters kopvērtējumā, 2.vieta Baltijas čempionātā un 2.vieta Latvijas čempionāta kopvērtējum. 2013. gadā izcīnīja 1. vietu Pasaules čempionātā 8h Endurance Pnaeumatics, 4.vietu Pasaules čempionāta kopvērtējumā Formula 4s klasē, 4.vietu Eiropas čempionātā, 3.vietu ADAC Motorboot Masters kopvērtējumā, 4.vietu Europhin Trophy Formula 4s un 2.vietu Latvijas čempionāta kopvērtējumā Formula 4s laivu klasē.

## Ārējās saites
* www.uimpowerboating.com
* www.f1h2o.com
* www.lumsf.lv
* www.adac-motorsport.de/adac-motorboot-masters/de/

## Atsauces
European Hit Radio Top 40 Nr. 1 (2014)

[thumb|200px|[Lilly Wood & The Prick feat. Robin Schulz singla "Prayer In C" vāka noformējums. Singls Top 40 pavadīja 27 nedēļas un pirmo vietu ieguva 7 nedēļas.]]
[thumb|200px|[Kelvins Heriss|Calvin Harris singla "Summer" vāka noformējums.]]

**European Hit Radio Top 40** ir Latvijas nacionālās apraides radiostacijas European Hit Radio  iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2014. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.

## Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām ir balsots European Hit Radio mājas lapā — sadaļās Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā ir balsots par dziesmām, visas balsis, pēc noteikta algoritma, tiek summētas kopā, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 10.00, ar atkārtojumu svētdienā plkst. 16.00.

### Balsošanas iespējas
Balsot par dziesmām var vairākos veidos:
* EHR mājas lapā, balsojot sadaļā Top 9 — balsot ir iespējams reizi dienā,
* EHR mājas lapā, balsojot sadaļā Top 40 — balsot ir iespējams vienu reizi nedēļā,
* reģistrējoties kā "Padomdevējam",
* sūtot e-pastu un adresi — top40@europeanhitradio.com

European Hit Radio mājas lapā, sadaļās Top 9 un Top 40, ir iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 7 (1 ir zemākais vērtējums, kas nozīmēs, ka dziesma pavisam nepatīk, 7 — augstākais vērtējums, kas nozīmēs, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz saites. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.

Balsojot European Hit Radio mājas lapā, sadaļā Top 9, balsojuma rezultāts tiek apkopots raidījumā Top 9, kas skan no svētdienas līdz ceturtdienai plkst. 21.00.

## 1. vietas dziesmu saraksts

[thumb|200px|[Tūve Lū|Tove Lo feat. Hippie Sabotage singla "Stay High" vāka noformējums.]]
[thumb|200px|[Coldplay singla "A Sky Full Of Stars" vāka noformējums. Singls Top 40 pavadīja 28 nedēļas.]]
[thumb|200px|[Imagine Dragons singla "Demons" vāka noformējums.]]

## Skatīt arī
* European Hit Radio
* European Hit Radio Top 40
* European Hit Radio Top 100

## Piezīmes un atsauces
### Piezīmes

### Atsauces

## Ārējās saites
Roberts Erharts

**Roberts Johans Augusts Erharts** (;  — ) bija Latvijas vācbaltu ekonomists un sabiedrisks darbinieks. Bijis 3. sasaukuma Krievijas Valsts domes deputāts (1907—1912) un Latvijas finanšu ministrs (1919—1920).

## Biogrāfija
Roberts Erharts piedzima Rīgā  (pēc vecā stila — ). Pusotru gadu mācījies Rīgas Politehniskajā institūtā, pēc tam mācījies Drēzdenē, Minhenē, Berlīnē. Absolvējis Tībingenes Universitāti. Ieguvis doktora grādu valsts zinībās.

Pēc Krievijas Impērijas Valsts Domes deputāta Ervina Morica nāves 1907. gada decembrī ievēlēts viņa vietā Rīgas 1. vēlēšanu apgabalā. Pārstāvējis partiju "17. oktobra savienība" jeb *oktobristus*. Bijis vairāku komisiju loceklis. 4. sasaukuma domē nav ievēlēts. Pēc Latvijas Republikas proklamēšanas bija Latvijas Pagaidu valdības finanšu ministrs no 1919. gada jūlija līdz 1920. gada martam.

1939. gadā atteicies no Latvijas pilsonības un repatriējies uz Vāciju. Miris  Berlīnē. Apglabāts Tēgeles pareizticīgo kapos.

## Atsauces
Lamata (zeme)

thumb|300px|''Schalavonia'' Ortēliusa Prūsijas kartē (1584). Lamatas zeme ar galveno pilsētu Rusni (''Ruß'') atradās pie Kuršu jomas.

**Lamata** () vai **Lamotina** (*terra Lamotina; Lamentin*) bija skalvju apdzīvota teritorija Nemunas pietekas Minijas baseinā pie Kuršu jomas. Galvenais pilskalns atradās tagadējā Rusnes pilsētā (, ) pie Nemunas.

## Vēsture
Pirmo reizi rakstos Lamatas zeme pieminēta vēl pirms Livonijas krusta kariem kā *terra Lamotina*, kas vikingu laikos maksājusi nodevas Dānijas ķēniņiem.
"Liber Census Daniae" pieminēta Lamatas zeme (*terra Lammato*) starp Prūsiju un Kursu, bet 1252. gada līgumā starp Vācu ordeņa virsmestra vietnieku un Kurzemes bīskapu par Klaipēdas dibināšanu ir norāde uz *terra Lammethin*. 1230. gadā pieminēts ķēniņš Lamekins (*Lammechinus rex*), kas noslēdza līgumu ar pāvesta legātu Alnas Balduīnu par katoļu priesteru pieņemšanu savā zemē un par neatkarību no Dānijas un Zviedrijas karaļiem.

13. un 14. gadsimtā tā vairākkārt pieminēta kā zeme starp Kursu un Skalvu. Pēc Vācu ordeņa sekularizācijas to iekļāva Prūsijas hercogistes, bet 1701. gadā Prūsijas Karalistes sastāvā. 1924. gadā kopā ar Klaipēdas apgabalu tika pievienota Lietuvai.

## Iedzīvotāji
Lamatas zemes kultūra pēc arheoloģiskā materiāla bija tuva uz ziemeļiem dzīvojošajiem kuršiem, tādēļ līdz Otrajam pasaules karam to pieskaitīja senās Kursas zemēm. Lietuviešu vēsturnieks A. Tautavičs (*Tautavičius*) 1968. gadā izteica hipotēzi, ka lamatieši bija atsevišķa etniska grupa. Citi lietuviešu vēsturnieki to uzskata par Skalavas zemes vai pat Žemaitijas rietumu daļu.

## Atsauces
Landonas "Knights"

**Landonas "Knights"** () ir hokeja komanda, kas ir bāzēta Landonā, Kanādā, un spēlē Ontārio hokeja līgā. Komanda dibināta 1965. gadā. 2005., 2012., 2013. un 2016., 2024. gados komanda kļuvusi par līgas čempioni, 2005. un 2016. gadā izcīnot arī Memoriālo kausu.

Komandas rindās savus junioru gadus aizvadījusi virkne vēlāko NHL zvaigžņu, kuru starpā ir tādi spēlētāji kā Brendons Šanahens, Riks Nešs, Korijs Perijs, Patriks Keins, Džons Tavaress un citi.

## Sasniegumi
* **[[Memoriālais kauss]]**: 2
** 2004.—05., 2015.—16.
* **[[Džona Rosa Robertsona kauss]]**: 5
** 2004.—05., 2011.—12., 2012.—13., 2015.—16., 2023.—24.

## Ārējās saites
* Eliteprospects.com komandas lapa
Šveices līga

**Šveices līga** (līdz 2017. gadam pazīstama kā *National League B*) ir Šveices otra spēcīgākā hokeja līga aiz Nacionālās līgas. Līgā pašlaik spēlē 10 komandas.

## Formāts
Līgas čempione katras sezonas izskaņā cīnās par iekļūšanu Nacionālajā līgā, mērojoties spēkiem ar tās vājāko komandu. Uzvarētāja tiek noskaidrota sērijā līdz četrām uzvarām.

## Ārējās saites
* Līgas oficiālā mājaslapa
* Līgas eliteprospects.com lapa

## Atsauces
Edmontonas "Oil Kings"

**Edmontonas "Oil Kings"** () ir hokeja komanda, kas ir bāzēta Edmontonā, Kanādā un spēlē Rietumu hokeja līgā. Komanda dibināta 2006. gadā. 2012. gadā komanda pirmo reizi kļuva par līgas čempioni, 2014. gadā "Oil Kings" sasniegumu atkārtoja, vēlāk izcīnot arī Memoriālo kausu.

No 2010. līdz 2012. gadam divas sezonas klubā aizvadīja latviešu uzbrucējs Kristiāns Pelšs, 2012. gadā kopā ar komandu kļūstot par līgas čempionu. No 2012. gada līdz 2015. gadam komandā spēlēja arī latviešu uzbrucējs Edgars Kulda. Komandas rindās Kulda izcīnīja Memoriālo kausu, tiekot atzīts arī par tā izcīņas vērtīgāko spēlētāju.

No 1951. līdz 1976. gadam ar šādu nosaukumu WCHL līgā startēja komanda, kas pašlaik pazīstama kā Portlendas "Winterhawks".

## Sasniegumi
* **[[Memoriālais kauss]]**: 1
** 2013.—14.

* **[[Eda Čainoveta kauss]]**: 3
** 2011.—12., 2013.—14., 2021.—22.

## Atsauces

## Ārējās saites
* Eliteprospects.com komandas lapa
* https://chl.ca/whl-oilkings/
Portlendas "Winterhawks"

**Portlendas "Winterhawks"** () ir hokeja komanda, kas ir bāzēta Portlendā, ASV un spēlē Rietumu hokeja līgā. Komanda dibināta 1951. gadā. 1982., 1998. un 2013. gadā komanda kļuvusi par līgas čempioni, 1983. un 1998. gadā izcīnot arī Memoriālo kausu.

Pašlaik (2015) komandas sastāvā spēlē arī latviešu uzbrucējs Rodrigo Ābols.

Komandas rindās savus junioru gadus aizvadījusi virkne vēlāko NHL zvaigžņu, kuru starpā ir tādi spēlētāji kā Hokeja slavas zālē uzņemtie Marks Mesjē un Kems Nīlijs, kā arī Svens Bertši, Ādams Dedmaršs, Brendons Dubinskis, Endrū Ferenss, Marians Hosa, Sets Džonss, Nino Nīderreiters, Maiks Vernons un citi.

Līdz 1976. gadam komanda startēja ar nosaukumu Edmontonas "Oil Kings".

## Sasniegumi
* **[[Memoriālais kauss]]**: 2
** 1982.—83., 1997.—98.
* **[[Eda Čainoveta kauss]]**: 3
** 1981.—82., 1997.—98., 2012.—13.

## Ārējās saites
* Eliteprospects.com komandas lapa
Piedzīvojumu filma

**Piedzīvojumu filma** ir atsevišķs filmu žanrs. Atšķirībā no asa sižeta filmām, darbība vairāk balstīta eksotiskās vietās. Galvenokārt piedzīvojumu filmās iekļauti meklējumi visā pasaulē, džungļi, tuksnesis. Varoņi dodas meklēt dārgumus un brauc uz nezināmām vietām. Piedzīvojumu filmu elementi var būt iekļauti arī zinātniskās fantastikas, fantāzijas un dažreiz kara filmās.
Sietlas "Thunderbirds"

**Sietlas "Thunderbirds"** () ir hokeja komanda, kas ir bāzēta Kentā, ASV un spēlē Rietumu hokeja līgā. Komanda dibināta 1971. gadā. Tā 2. reizes ir izcīnījusi līgas čempiones titulu (2017. gadā un 2023. gadā).

Komandas rindās savus junioru gadus savulaik pavadījuši tādi vēlākie NHL spēlētāji kā Glens Andersons, Jans Hrdina, Kriss Džozefs, Brūks Leihs, Patriks Marlo, Petrs Nedveds, Kriss Osguds, Brendans Vits un citi.

No 2012. līdz 2014. gadam "Thunderbirds" rindās spēlēja arī latviešu uzbrucējs Roberts Lipsbergs.

## Sasniegumi
* **[[Memoriālais kauss]]**: 0

* **[[Eda Čainoveta kauss]]**: 2 (2017, 2023)

## Ārējās saites
* Eliteprospects.com komandas lapa
Kanādas hokeja līga

**Kanādas hokeja līga** () ir lietussarga tipa organizācija, kas savā paspārnē aptver trīs nozīmīgākās Kanādas junioru hokeja līgas — Ontārio hokeja līgu, Kvebekas junioru hokeja līgu, kā arī Rietumu hokeja līgu. Šajās līgās visi spēlētāji ir 15 līdz 20 gadus veci.

Katras sezonas izskaņā, kad visas trīs līgas ir noskaidrojušas to čempiones, šīs komandas, kā arī turnīra mājvietā spēlējošā komanda, aizvada turnīru, kurā noskaidro Memoriālā kausa ieguvēju, vienlaikus uzvarētājai kļūstot par Kanādas čempioni.

## Ārējās saites
* Kanādas hokeja līgas oficiālā mājaslapa
Memoriālais kauss

**Memoriālais kauss** ir hokeja apbalvojums, kuru pasniedz katras sezonas Kanādas hokeja līgas kausa izcīņas čempionvienībai. Kauss pirmo reizi tika pasniegts 1919. gadā.

Katras sezonas izskaņā, kad visas trīs CHL ietilpstošās līgas (OHL, QMJHL un WHL) ir noskaidrojušas to čempiones, šīs komandas, kā arī turnīra mājvietā spēlējošā komanda, aizvada turnīru, kurā noskaidro Memoriālā kausa ieguvēju, vienlaikus uzvarētājai kļūstot par Kanādas čempioni.

2014. gadā Edmontonas "Oil Kings" par pirmo latvieti, kas izcīnījis Memoriālo kausu, kļuva uzbrucējs Edgars Kulda. Viņš tika atzīts arī par visa turnīra vērtīgāko spēlētāju.

## Kausa ieguvēji (kopš 1983. gada)

## Ārējās saites
* Kanādas hokeja līgas oficiālā mājaslapa 
* Memorial Cup web site 
* Legends of Hockey–Memorial Cup
Ouensaundas "Attack"

**Ouensaundas "Attack"** () ir hokeja komanda, kas ir bāzēta Ouensaundā, Kanādā un spēlē Ontārio hokeja līgā. Komanda dibināta 1989. gadā kā Ouensaundas "Platers". 2011. gadā komanda pirmo reizi kļuva par līgas čempioni.

Komandas rindās savulaik spēlējuši tādi vēlākie NHL hokejisti kā Endrū Brunets, Kērtiss Senfords, Veins Primo, Kevins Vīks, Breds Ričardsons, Štefans Ružička, Andrejs Sekera, Veins Simondss un citi.

No 2000. līdz 2002. gadam komandas rindās spēlēja Agris Saviels, 2002.—03. gada sezonā "Attack" rindās bija latviešu uzbrucējs Juris Štāls, savukārt 2010.—11. gada sezonā vienu spēli komandas sastāvā aizvadīja Ričards Bērziņš.

## Sasniegumi
* **[[Memoriālais kauss]]**: 0
* **[[Džona Rosa Robertsona kauss]]**: 1
** 2010.—11.

## Ārējās saites
* Eliteprospects.com komandas lapa
*Ontario Hockey League official website
*Canadian Hockey League official website
Poļu leģions Somijā

**Poļu leģions Somijā** () bija Krievijas impērijas armijas poļu militāra vienība Pirmā pasaules kara laikā. Tas izveidots 1917. gada 24. aprīlī Viborgā un pastāvēja līdz 1918. gada 1. martam. Tas nepiedalījās nevienā kaujas operācijā.

Leģions maksimuma laikā sastāvēja no kājnieku bataljona Viborgā, kājnieku rotas Ino fortā, smagās artilērijas baterijas Sveaborgā, kā arī vairāk nekā 20 vienībām citur Somijā. Leģionu komandēja pulkvedis Staņislavs Boguslavskis (*Stanislaw Boguslawski*), un tajā dienēja 1700 kareivji un 37 virsnieki.

1918. gada 22. janvārī poļu kareivji iesaistījās sadursmēs ar boļševistiski noskaņotiem karavīriem. Sākoties Somijas pilsoņu karam, Poļu leģions vēlējās pievienoties Baltajai gvardei un cīnīties pret Sarkanajiem, bet šis piedāvājums tika noraidīts. Leģions palika Sarkano gvardu kontrolētajā teritorijā, bet daļu ieroču nodeva Baltajiem. Leģionu pameta daļa kareivju, tomēr pavasarī Viborgas bataljons bija kaujas spējīga vienība, kas sastāvēja no pilnībā apbruņotas kājnieku rotas, sapieru rotas, kavalērijas vada, lauka baterijas un transporta nodaļas. No 1918. gada maija lielākā daļa leģiona pārdislocējās uz Poliju.

## Atsauces
Tēta1 Orionis C

**Tēta<sup>1</sup> Orionis C** (**θ<sup>1</sup> Orionis C**) ir dubultzvaigzne Trapeces zvaigžņu kopā, kopas spilgtākā zvaigzne, atrodas Oriona zvaigznājā Oriona miglāja vidū. Tā ir arī masīvākā no kopas zvaigznēm. Zvaigzne pieder O spektra klasei, tā ir zilgana galvenās secības zvaigzne. Pētījumi infrasarkanajā spektrā liecina, ka Tēta1 Orionis C ir fizikālā dubultzvaigzne, kura sastāv no divām komponentēm: Tēta1 Orionis C1 un Tēta1 Orionis C2. C1 un C2 viena otru apriņķo 11 gadu laikā. Iespējams eksistē arī trešā komponente. 2013. gada augustā Tēta1 Orionis C sistēmu izdevās nofotografēt redzamās gaismas spektrā ar 6,5 m Magelāna teleskopa adaptīvo optiku, kurš atrodas Atakamas tuksnesī. Attēlos redzama divu zvaigžņu sistēma.

Tēta1 Orionis C ir karstākā  virsma starp zvaigznēm, kuras redzamas ar neapbruņotu aci. Tā ir arī viena no spožākajām zināmajām zvaigznēm. Tēta1 Orionis C starjauda ir 251 000 reižu lielāka kā Saulei.

Tēta1 Orionis C izstaro lielāko daļu no ultravioletā starojuma, kurš lēnām jonizē (un iespējams izkliedē) Oriona miglāju. Ultravioletais starojums ir arī galvenais cēlonis miglāja spīdumam. Zvaigzne izstaro spēcīgu zvaigžņu vēju, kurš ir ap 100 000 reižu spēcīgāks kā Saules vējš, jonizēto daļiņu ātrums sasniedz līdz 1000 km/s.

Aprēķināts, ka Tēta1 Orionis C nākotnē pārvērtīsies par sarkano pārmilzi un pēc dažiem miljoniem gadu kļūs par pārnovu.
## Atsauces

## Ārējās saites
Uzņēmējdarbības globālais monitorings

**Uzņēmējdarbības globālais monitorings** (*Global Entrepreneurship Monitor* jeb GEM) ir starptautisks pētniecības projekts, kura mērķis ir aprakstīt un analizēt uzņēmējdarbības aktivitātes un procesus visdažādākajās pasaules valstīs. Latvija šajā projektā piedalās kopš 2005. gada. Latvijas GEM ziņojums sniedz detalizētu informāciju par uzņēmējdarbības garu un jaunākajām uzņēmējdarbības aktivitātes tendencēm Latvijā, kā arī piedāvā starptautisku salīdzinājumu ar pārējām ES valstīm, kas piedalās šajā projektā. Latvija ir viena no 69 valstīm, kuras piedalījās GEM pētījumā 2012. gadā. Jaunākajā Latvijas GEM ziņojumā aprakstīts Latvijas uzņēmējdarbības profils, apskatīti vairāki uzņēmējdarbības aktivitātes un motivāciju veidi, un salīdzināta uzņēmējdarbības dinamika pēdējo astoņu gadu laikā (2005.- 2012. gads), kā arī papildus iekļautas agrīnās stadijas uzņēmējdarbības līdzības un atšķirības trijās Baltijas valstīs, jo 2012. gadā projektā pirmo reizi piedalījās arī Lietuva.

Latvijas dalību GEM projektā finansiāli atbalsta TeliaSonera Institūts Rīgas Ekonomikas augstskolā.

## Dalībvalstis
ASV

*Latīņamerika un Karību jūras reģions*: Argentīna, Barbadosa, Brazīlija, Čīle, Kolumbija, Kostarika, Ekvadora, Salvadora, Meksika, Panama, Peru, Trinidāda un Tobāgo, Urugvaja.

*Tuvie Austrumi un Ziemeļāfrika*: Alžīrija, Ēģipte, Irāna, Izraēla, Palestīna, Tunisija.

*Subsahāras Āfrika*: Angola, Botsvāna, Etiopija, Gana, Malāvija, Namībija, Nigērija, Dienvidāfrika, Uganda, Zambija.

*Āzijas un Klusā okeāna reģions*: Ķīna, Japāna, Koreja, Malaizija, Pakistāna, Singapūra, Taivāna, Taizeme.

*Eiropas Savienība*: Austrija, Beļģija, Dānija, Igaunija, Somija, Francija, Vācija, Grieķija, Ungārija, Īrija, Itālija, Latvija, Lietuva, Nīderlande, Polija, Portugāle, Rumānija, Slovākija, Slovēnija, Spānija, Zviedrija, Lielbritānija.

*Valstis ārpus Eiropas Savienības:* Bosnija un Hercegovina, Horvātija, Ziemeļmaķedonija, Norvēģija, Krievija, Šveice, Turcija.

## Atsauces

## Ārējās saites
* 
* Latvijas GEM Baltijas Starptautiskā ekonomikas politikas studiju centra mājaslapā
Provansa

[300px|thumb|Mūsdienu [Francijas reģiona Provansa-Alpi-Azūra krasts robežas]]
**Provansa** () ir ģeogrāfisks reģions un vēsturiska province Francijas dienvidaustrumos Vidusjūras krastā, kas stiepjas no Ronas lejteces rietumos līdz Itālijas robežai austrumos. Provansas robežas aptuveni atbilst Francijas reģiona Provansa-Alpi-Azūra krasts robežām un sastāv no Bušdironas un Augšprovansas Alpu departamentiem, kā arī daļēji no Piejūras Alpu un Voklīzas departamentiem.

Romieši reģionu padarīja par savu pirmo provinci otrpus Alpu kalniem un nodēvēja to par * Provincia Romana*, kas laika gaitā kļuva par Provansas mūsdienu nosaukumu. Līdz 1481. gadam Provansas galvaspilsēta bija Ēksa. Lai gan Provansa ir Francijas sastāvdaļa jau vairāk kā 500 gadu, tai vēl joprojām raksturīga citāda kulturālā un lingvistiskā identitāte.

## Atsauces

## Ārējās saites
Viljams Stenlijs Dževonss

**Viljams Stenlijs Dževonss** (; dzimis , miris ) bija britu ekonomists un loģiķis. Kopā ar Kārli Mengeru un Leonu Valrasu tiek uzskatīts par robežderīguma teorijas pamatlicēju. Ērvings Fišers izskatīja Dževonsa darbu *A General Mathematical Theory of Political Economy* par pirmo, kurā ekonomikai pieiets no matemātikas pozīcijām.

Dzimis metālu tirgotāja ģimenē. Divus gadus nomācoties dabaszinības Londonas Universitātes koledžā, 1853. gadā Dževonss devās uz Sidneju, kur piecus gadus nostrādāja par laborantu, vēlāk atgriezdamies pie studijām Londonā. No 1863. līdz 1875. gadam strādāja par profesoru Ovensa koledžā (tagad Mančestras Universitāte), vēlāk pāriedams darbā uz Londonas Universitātes koledžu. 1869. gadā konstruējis vienu no pirmajām loģiskajām mašīnām. Londonas Universitātes koledžā strādāja līdz 1880. gadam. Noslīcis peldoties 1882. gadā.

## Darbi
thumb|''Principles of economics'', 1905
* 1862. *A General Mathematical Theory of Political Economy*
* 1863. ''A Serious Fall in the Value of Gold,'' Edward Stanford.
* 1864. *Pure Logic; or, the Logic of Quality apart from Quantity*
* 1865. *The Coal Question,* Macmillan and Co.
* 1869. ''The Substitution of Similars, The True Principle of Reasoning,'' Macmillan & Co.
* 1870. *Elementary Lessons on Logic*
* 1871. *The Match Tax: A Problem in Finance,* Edward Stanford.
* 1871. *The Theory of Political Economy,* Macmillan & Co.
** "Theory of Political Economy." In James R. Newman, ed., *The World of Mathematics,* Vol. 2, Part IV, 1956.
* 1874. *Principles of Science,* Macmillan & Co.
* 1875. *Money and the Mechanism of Exchange,* D. Appleton and Co.
* 1878. *A Primer on Political Economy*
* 1880. *Studies in Deductive Logic*
* 1882. *The State in Relation to Labour*
* 1883. *Methods of Social Reform and Other Papers,* Macmillan and Co.
** *Methods of Social Reform, and Other Papers,* Kelley, 1965.
* 1886. ''Letters and Journal of W. Stanley Jevons,'' Ed. by Harriet A. Jevons, Macmillan & Co.
* 1972–81. *Papers and Correspondence,* edited by R. D. Collison Black, Macmillan & the Royal Economic Society (7 vol.)

## Ārējās saites
Iļja Baskins

**Iļja Baskins** (, ; dzimis ) ir Rīgā dzimis ebreju izcelsmes Holivudas aktieris. 1971. gadā beidza Valsts cirka un estrādes mākslas skolu (*Государственное училище циркового и эстрадного искусства*) Maskavā. 1976. gadā emigrējis uz ASV. Filmējies nelielās lomās slavenajos TV seriālos Makgaivers, Volkers, Teksasas reindžers, kā arī filmā Ostins Pauerss: Slepenais starptautiskais aģents. No pēdējo gadu filmām piedalījies tādos darbos kā "Eņģeļi un dēmoni" un "Transformeri 3: Mēness no otras puses".

## Ārējās saites
Zigismunds Lorencs

**Zigismunds Lorencs** (dzimis 1949. gada 16. jūnijā Rīgā, miris 2022. gada 26. februārī Kanādā) bija latviešu popmūziķis, darbojies grupās "The Melody Makers", "Eolika", "Zvaigznīte" un "Selga".

## Dzīvesgājums
Dzimis Latvijas poļu izcelsmes ģimenē, E. Dārziņa mūzikas vidusskolā viņš apguva čella spēli. 1960. gadu vidū viņš kļuva par pirmo latviešu rokenrola grupu dalībnieku, vēlāk arī dziesmu autoru. 1964. gadā Z. Lorencs iesaistījās Pita Andersona grupā "The Melody Makers", tiek uzskatīts, ka viņam "pirmajam visā Latvijā bija īsta amerikāņu “Fender Stratocaster” ģitāra". Grupas popularitāte jauniešu aprindās radīja sarežģījumus ar Latvijas PSR varas iestādēm, 1965. gadā pēc aizliegta koncerta notika protesta akcija uz toreizējā Planetārija (tagad Rīgas Kristus Piedzimšanas katedrāle) kāpnēm.

1966. gadā P. Andersons pārcēlās uz dzīvi Igaunijā, bet Z. Lorencs ar domubiedriem izveidoja grupu "Eolika", kļūst par tās ģitāristu un dziedātāju. Tās repertuārā bija viņa komponētas dziesmas, piemēram, "Vecāmāte un runcis", kas 1970. gada "Mikrofona" aptaujā ieņēma 4. vietu. Viņa dziesma "Varam sintezēt visu bez riska" iekļauta TV programmā "Muzikālais kokteilis".

1970. gadu sākumā "Eolikas" dalībniekus iesauca Padomju armijā un grupa izjuka. Armijas gados Lorencs vadīja karavīru ansambli "Zvaigznīte", piedalījās estrādes mūzikas festivālos. Pēc atgriešanās no armijas Z. Lorencs ar biedriem spēlēja filharmonijas solista Aleksandra Sotikova pavadošajā ansamblī. 1970. gadu otrajā pusē Lorencs spēlēja ģitāru arī ansamblī "Selga", kuru vadīja Aldis Ermanbriks, Lorenca dziesmas tajā dziedāja Andrejs Lihtenbergs ("Ieva", "Kuģiem nenāk miegs", "Padod manai mātei krēslu"). Viņa dziesmas dziedāja arī Sandra Ozolīte ("Dzenis") un "Eolikas" 1980. gadu sastāvs ("Āgenskalna tirgus rīts").

"Mikrofona" aptaujās populārāko vidū iekļūst viņa dziesmas "Ceriņi" (2. vieta 1977. gadā), "Zaķu sala" (8. vieta 1978. gadā) un "Janvārī" (12. vieta 1979. gadā). Viņš iespēlējis ģitāru vairākos skaņdarbos Gunāra Rozenberga albumā "Laura" (1979).

1977. gadā absolvēja Latvijas Valsts konservatorijas kompozīcijas nodaļu, Lorencs pievērsās arī simfoniskajam rokam: 1980. gadā latviešu jauno komponistu skaņuplatē iekļauts viņa "Končertino simfoniskajam orķestrim un rokgrupai".

70. gadu beigās Z. Lorencs saraksta vairākas pazīstamas dziesmas bērnu ansambļiem ("Dzeguzīte", "Knīpas un knauķi", "Urdaviņa"), tās apkopotas divās mazajās skaņuplatēs "Dziesmas bērniem ar J. Osmaņa vārdiem" (1979, 1984), to vidū ir dziesmas "Deguntiņš uz augšu", "Pilsētniece", "Zaķīša sapnis" u.c. Vēlāk viņa aktīvā darbība popmūzikā apsīkst.

1990. gados viņš epizodiski koncertēja kopā ar Margaritu Vilcāni. Vairākas Z. Lorenca dziesmas iekļautas Žorža Siksnas albumā "Vasaras vīns" (1995).

2002. gadā viņš paziņoja, ka pārceļas dzīvot uz Kanādu.

2017. gada maijā Lorencs ieradās Latvijā, lai B. Rezņika jubilejas koncertos uzstātos kopā ar "Eolikas" pirmā sastāva mūziķiem Rezņiku un Griņevu.

Miris 2022. gada 26. februārī Kanādā.

## Atsauces
Kems Nīlijs

**Kems Nīlijs** (; dzimis ) ir bijušais kanādiešu hokejists, malējais uzbrucējs, kurš savas karjeras laikā aizvadījis 726 spēles Nacionālās hokeja līgas klubos Vankūveras "Canucks" un Bostonas "Bruins". 2005. gadā uzņemts Hokeja slavas zālē.

Pašlaik (2014) Nīlijs ir NHL kluba Bostonas "Bruins" prezidents.

## Spēlētāja karjera
Pēc 1982.—83. gada sezonas, kuru Nīlijs aizvadīja Rietumu hokeja līgas kluba Portlendas "Winter Hawks" sastāvā un kopā ar komandu izcīnīja Memoriālo kausu, uzbrucējs tika draftēts, un jau nākamajā sezonā viņš aizvadīja 56 spēles NHL vienības Vankūveras "Canucks" rindās. Savu pirmo NHL sezonu Nīlijs noslēdza vēl būdams tikai 18 gadus vecs.

1986. gada vasarā uzbrucējs tika aizmainīts uz Bostonas "Bruins" rindām, jau pirmajā sezonā kluba rindās atzīmējoties ar 72 punktiem 75 spēlēs un kļūstot par komandas labāko vārtu guvēju. 1989.—90. gada sezonā Nīlijs guva 55 vārtus un bija komandas rezultatīvākais spēlētājs. 1990.—91. gada sezonas Stenlija kausa izcīņas laikā uzbrucējs iedzīvojās nopietnā ceļa savainojumā, kas nākamajās divās sezonās ļāva hokejistam piedalīties vien 22 "Bruins" spēlēs.

Lai gan arī 1993.—94. gada sezonā traumas dēļ Nīlijs izlaida 35 spēles, viņš spēja atzīmēties ar 50 vārtiem 49 spēlēs. Vienas sezonas gaitā vidēji spēlē NHL vēsturē vairāk vārtus spējuši gūt vien Veins Greckis, Mario Lemjē un Brets Halls. Pēc 1995.—96. gada sezonas, būdams vien 31 gadu vecs, uzbrucējs daudzo traumu dēļ noslēdza profesionāļa karjeru.

## Ārējās saites
Teds Lindsijs

**Teds Lindsijs** (; dzimis , miris ) bija kanādiešu hokejists, malējais uzbrucējs, kurš savas karjeras laikā aizvadījis 1068 spēles Nacionālās hokeja līgas klubos Detroitas "Red Wings" un Čikāgas "Black Hawks", kļūstot par četrkārtēju Stenlija kausa ieguvēju. 1966. gadā uzņemts Hokeja slavas zālē.

Viņa vārdā nosaukta Teda Lindsija balva, kuru katras sezonas beigās saņems labākais NHL spēlētājs NHL Spēlētāju asociācijas vērtējumā.

## Spēlētāja karjera
Savu NHL karjeru Lindsijs sāka 1944.—45. gada sezonā Detroitas "Red Wings" rindās. "Red Wings" hokejists ilgstoši spēlēja tās vadošajā maiņā kopā ar Sidu Eibelu un Gordiju Hovu. 1949.—50. gada sezonu hokejists noslēdza jau kā visas līgas rezultatīvākais spēlētājs, kopā ar komandu izcīnot arī Stenlija kausu. 1952., 1954. un 1955. gadā Lindsijam kopā ar "Red Wings" Stenlija kausu izdevās izcīnīt vēl trīs reizes. No 1952. līdz 1956. gadam Lindsijs pildīja arī "Red Wings" kapteiņa pienākumus.

1957. gadā uzbrucējs tika aizmainīts uz Čikāgas "Black Hawks", kuras rindās Lindsijs aizvadīja nākamās trīs sezonas, taču tad beidza profesionāļa karjeru.

1964.—65. gada sezonā, kad "Red Wings" galvenais treneris un ģenerālmenedžeris bija Lindsija agrākais maiņas biedrs Sids Eibels, hokejists uz vienu sezonu atgriezās komandas sastāvā.

## Ārējās saites
Pliocēns

[thumb|250px|Sugas, kas, rodoties [Panamas zemesšaurums|Panamas zemesšaurumam, migrēja no ziemeļiem uz dienvidiem attēlotas zilā krāsā, bet sugas, kas migrēja no dienvidiem uz ziemeļiem - olīvzaļā]]

**Pliocēns** ir kainozoja ēras neogēna perioda jaunākā epoha, kas ietver laika periodu no 5,332 līdz 2,588 miljoniem gadu pirms mūsu ēras. Ģeoloģiskajā laika skalā pliocēns atrodas starp miocēna un pleistocēna epohām.

Terminu "pliocēns" ieviesa Čārlzs Laiels.

## Klimats
[thumb|200px|left|[Pasaules okeāns|Pasaules okeāna virszemes ūdens temperatūras starpība starp pliocēnu un mūsdienām]]
Pliocēna epohas vidū vidējā gaisa temperatūra uz Zemes bija aptuveni 2–3 °C augstāka nekā mūsdienās, pasaules okeāna ūdens līmenis - par 25 m augstāks, bet pirms Grenlandes apledojuma atkārtotas rašanās pirms 3 miljoniem gadu apledojums ziemeļu puslodē bija gandrīz izzudis. Par apledojuma rašanos liecina skābekļa izotopu attiecību strauja maiņa un akmeņi, kurus uz Atlantijas un Klusā okeāna gultni pārvietoja ledājs. Tiek uzskatīts, ka vidējo platuma grādu apledošana aizsākās jau pirms pliocēna epohas beigām. Globālā atdzišana pliocēna laikā, iespējams, stimulēja mežu izzušanu un pļavu un savannu izplatību.

## Paleoģeogrāfija
Kontinenti pliocēna epohas laikā pietuvojās par līdz pat 180 km tuvāk to pašreizējai atrašanās vietai. Tā rezultātā Dienvidamerika sadūrās ar Ziemeļameriku, radot Panamas zemesšaurumu, kas aizsāka dzīvnieku sugu migrāciju starp abiem kontinentiem. Zemesšauruma rašanās izraisīja lielas sekas globālā mērogā, jo siltās ekvatoriālā okeāna ūdens straumes starp Kluso un Atlantijas okeānu tika pārrautas, tādējādi padarot nu jau izolētā Atlantijas okeāna ūdeņus vēsākus.

Āfrikas un Eiropas sadursme radīja Vidusjūru, ierobežojot Tetisa okeāna paliekas. Laikā starp miocēna un pliocēna epohām tā gandrīz izžuva. Šo notikumu sauc arī par Mesīnas krīzi, kas ilga no 5,96 līdz 5,33 miljonus gadu senā pagātnē.

Pasaules okeāna ūdens līmeņa krišanās pliocēna beigās atjaunoja zemes tiltu starp Sibīriju un Aļasku.

Pliocēna laika jūras klintis ir bieži sastopamas mūsdienu Vidusjūras reģionā, Indijā un Ķīnā.

## Atsauces
Ekspress-AM5

***Ekspress-AM5*** (*Экспресс-АМ5*) ir Krievijas uzņēmuma *[[Kosmičeskaja svjaz']]* sakaru pavadonis, kas palaists 2013. gada decembrī. Tas nodrošina sakarus Krievijas austrumu daļā, kā arī Austrālijā un Dienvidaustrumāzijā. Tas ir paredzēts ciparu televīzijas retranslācijai, prezidenta un valdības mobilo sakaru nodrošināšanai, kā arī multiuzdevumu sakaru pakalpojumiem.

Pavadonis tika izgatavots Krievijas uzņēmumā *[[Informacionnyje sputnikovyje sistemy]]* (*ISS*) uz platformas *[[Ekspress-2000]]* bāzes. Šis bija pirmais *Ekspress-2000* realizējums. Sakaru aparatūru piegādāja Kanādas uzņēmums *[[MacDonald, Dettwiler and Associates]]*.
Tam uzstādīti 84 raidītāji: 30 C joslas, 40 Ku joslas un 12 Ka joslas un 2 L joslas raidītāji.
Pavadoņa darbības laiks plānots 15 gadi.

## Priekšvēsture
2008. gadā *Kosmičeskaja svjazˈ* izsludināja konkursu par sakaru pavadoņu *Ekspress-AM5* un *[[Ekspress-AM6]]* izgatavošanu. 2008. gadā konkurss tika atcelts sakarā ar Krievijas televīzijas izplatīšanas koncepcijas pārstrādāšanu un tai saistīto finansējumu,  kosmisko aparātu tehnisko resursu palielināšanu un citu iemeslu dēļ. 2009. gada martā atkārtoti tika izsludināts konkurss. 2009. gada 15. maijā par konkursa uzvarētāju paziņots *Informacionnyje sputnikovyje sistemy*. Līgums ar to noslēgts .

## Lidojuma gaita
*Ekspress-AM5* tika palaists  10:49:56 *UTC* ar nesējraķeti *[[Proton-M / Briz-M]]* no Baikonuras kosmodroma 81. laukuma 24. palaišanas iekārtas. No dzinējbloka *[[Briz-M]]* pavadonis atdalījās 20:12 UTC un ievadīts pārejas orbītā.

Ģeostacionārā orbīta tika sasniegta ar pavadoņa elektroreaktīvajiem dzinējiem 73 dienu laikā plānoto 90 dienu vietā. Tas sākotnēji tika izvietots punktā 145° A, kur notika izmēģinājumu un testēšanas fāze.

*Ekspress-AM5* ekspluatācija notiek ģeostacionārajā orbītā punktā 140° austrumu garuma.

2023. gada 3. jūnijā radās kļūme dzesēšanas sistēmā. Daļa lietotāju varēja turpināt izmantot pavadoņa pakalpojumus, bet citiem operators piedāvāja pārslēgties uz *[[Ekspress-AMU7]]* vai *[[Ekspress-AMU3]]*.

## Atsauces

## Ārējās saites
* Экспресс-АМ7 ФГУП «Космическая связь
* Запуск спутника «Экспресс-АМ5» Информационные спутниковые системы» имени академика М.Ф. Решетнёва
* Ekspress-AM 5 Gunter Dirk Krebs
Viljams Kingdons Klifords

**Viljams Kingdons Klifords** (, dzimis , miris ) bija angļu matemātiķis un filozofs. Publicēja darbus ģeometriskajā algebrā, kas ir viņam par godu nosauktās Kliforda algebras speciāls gadījums. Pirmais izvirzīja domu, ka gravitācija varētu ietekmēt telpas ģeometriju. Miris no tuberkulozes 33 gadu vecumā.

## Darbi

Lielākā daļa no darbiem publicēti pēc Kliforda nāves:

*1877. "The Ethics of Belief" , *Contemporary Review*.
*1878. Elements of Dynamic, London: MacMillan & Co; on-line presentation by Cornell University *Historical Mathematical Monographs*.
*1879. ''Seeing and Thinking'', popular science lectures.
*1879. ''Lectures and Essays'', with an introduction by Sir Frederick Pollock.
*1882. *Mathematical Papers* (at ''Google Books''; at ''American Mathematical Society'' ), edited by R Tucker, with an introduction by Henry J. S. Smith.
*1885. ''The Common Sense of the Exact Sciences''. Completed by Karl Pearson.
*1887. *Elements of Dynamic*, vol. 2, in Ewald, William B., ed., 1996. *From Kant to Hilbert: A Source Book in the Foundations of Mathematics*, 2 vols. Oxford University Press.
*1872. *On the aims and instruments of scientific thought*, 524-41.
*1876. *[[s:On the Space-Theory of Matter|On the Space-Theory of Matter]]*.

## Ārējās saites
Saifs

**Saifs** (arī **Oriona k**, **Oriona Kapa**) ir sestā spožākā zvaigzne Oriona zvaigznājā un 57. spožākā redzamā zvaigzne debesīs. Tā atrodas Oriona zvaigznāja dienvidaustrumu stūrī. Vārds Saifs cēlies no arābu frāzes , *saīf al jabbār* — ‘milža zobens’. Šajā vārdā senāk sauca Oriona η, jeb Oriona Ētu.
  
Saifs ir zilganbalta B spektra klases pārmilzu zvaigzne. Zvaigzne ir ļoti karsta (26 000 K jeb ~25700 °C), viena no karstākajām Oriona zvaigznājā. Informācija par Saifa starjaudu dažādos avotos atšķiras, tā svārstās no 6 000līdz pat 65 000 Saules starjaudām. Lai arī Saifs no Saules atrodas apmēram vienādā attālumā ar Rīgelu, mēs to redzam kā krietni blāvāku zvaigzni (redzamais spožums ~2,1m), jo lielāko daļu savas enerģijas zvaigzne izstaro mums neredzamā diapazonā, turklāt zvaigznes spožums pieaug un samazinās 0,04 zvaigžņlielumu robežās. Saifs no Saules atrodas apmēram 650 gaismas gadu attālumā, tomēr pirms apmēram 9,2 miljoniem gadu tas atradās tikai 56 gaismas gadu attālumā un bija redzams kā -3,24 zvaigžņlieluma objekts.

Ir aprēķināts, ka Saifs nākotnē pārvērtīsies par sarkano pārmilzi un vēlāk eksplodēs kā pārnova.
## Atsauces
Pupiņvaloda

**Pupiņvaloda** ir latviešu valodā lietota rotaļu valoda. Pupiņvaloda nav patstāvīgi eksistējoša valoda, bet tiek veidota, balstoties uz latviešu valodu. Pupiņvalodas vārdi tiek veidoti, pēc katras patskaņu un divskaņu grupas pievienojot burtu "p" un tos atkārtojot kā, piemēram, suns — supuns, autortiesības — aupautoportiepiesīpībapas, papagailis — papapapagaipailipis, govs — gopovs, dezoksiribonukleīnskābe — depezopoksipiripiboponupukleīpeīnskāpābepe.

## Vēsture
Pupiņvalodai radniecīga valodas pārveidošana ir aprakstīta jau senos avotos, piemēram 13. gadsimtā sarakstītajā indiešu Kāmasūtrā.

## Citās valodās
Valodu rotaļas, kas ir radniecīgas pupiņvalodai, sastopamas arī citās valodās:
* Angliski: [Gibberish](http://en.wikipedia.org/wiki/Gibberish_(language_game)), Pig Latin
* Zviedru: Allspråket (Identiska Pig Latin, bet ar sufiksu "-all" nevis "-ay".)
* Somiski: Konttikieli, Vedkieli
* Franciski: Javiešu (līdzskanis + patskanis → līdzskanis + “av” + patskanis), Louchébem (pārvieto pirmo līdzskani uz beigām; pievieno "-ème" beigās un tad "L" jaunā vārda sākumā)
* Vāciski: Löffelsprache — infix "@ləf"
* Ivritā: "bet" valoda, "gimel" valoda (līdzskanis pievienots pēc katra patskaņa)
* Ungāriski: Madárnyelv ("putnu valoda") — infix "@v" vai "@rg" (*Tudsz így beszélni? → Tuvudsz ívígy beveszévélnivi?*)
* Spāniski (Latīņamerika): Jerigonza — "@p*" (*Hola mundo → Hopolapa mupundopo*) efe valoda — "@f" (*Hola mundo → Hofolafa mufundofo*) vai dažādās variācijās "@g@d": (*Hola mundo → Hogodolagada mugudundogodo*)
* Spāniski (Venecuēla): Cuti Runa — Priedēklis "cuti" tiek lietots pirms katras zilbes. Piemēram: "Buenos Dias" kļūst: *cutibu-cutie-cutinos cutidi-cutias*.
* Portugāliski: Língua do P/Língua dos PP/Língua dos Pês ("Pvaloda") — "p@" (*Epeupu Apamupu-tepe*)
* Rumāniski: Păsărească ("putnu valoda") — "@p*" (*Bună ziua! → Bupunăpă zipiuapa!*)

## Ārējās saites
* Pupiņvalodas ģenerators

## Atsauces
Aina Galēja-Dravniece

**Aina Galēja-Dravniece** (1925—2013) bija trimdas latviešu ārste un mecenāte, izglītības veicinātāja. Triju Zvaigžņu ordeņa kavaliere un akcijas "Latvijas Lepnums" 2009. gada laureāte.

## Dzīves gājums
Dzimusi Rīgā 1925. gada 14. aprīlī Latvijas Universitātes privātdocenta Jūlija Galēja (1884—1951) un viņa sievas Ernas ģimenē. Mācījās Rīgas 1. Valsts vidusskolā. 1941. gada 14. jūnija deportācijas laikā izsūtīja viņas tēvu. Otrā pasaules kara beigās 1944. gada vasarā viņa kopā ar māti un brāli devās bēgļu gaitās uz Vāciju. 
Studēja medicīnu Baltijas Universitātē un Hamburgas Universitātē (1946—1950). 1951. gadā pārcēlās uz dzīvi ASV, kur ieguva ārstes diplomu ar specializāciju patoloģijā. 1952. gadā salaulājās ar Baltijas Universitātē satikto fiziķi Frici Dravnieku (1915—2001). No 1956. līdz 2002. gadam Dr. A. Galēja strādāja kā patoloģe Minesotas un Ziemeļdakotas štatu universitāšu slimnīcās. Darbojās Mineapoles Latviešu evaņģēliski luteriskajā draudzē, Akadēmiskajā kopā un citās organizācijās, bija žurnāla "Akadēmiskā Dzīve" redakcijas kolēģijas līdzstrādniece. Savus algas ietaupījumus viņa prasmīgi ieguldīja peļņu nesošos investīciju fondos.

Pēc profesora Pauļa Lazdas ierosmes un ar Dr. A. Galējas finansiālu atbalstu 1992. gadā izveidoja stipendiju programmu divu semestru mācībām Viskonsinas Universitātē Oklērā (*University of Wisconsin-Eau Claire*, UWEC). Programmas atbalstu izmantoja vairāk kā 50 Latvijas jauniešu, kopējais stipendiju apjoms bija lēšams vairāk nekā 500 000 ASV dolāru apmērā. Vairākus gadus viņa atbalstīja arī Viskonsinas studentu mācības Latvijas Universitātē.
Papildus tam A. Galēja izveidoja stipendiju programmu Latvijas jaunajiem ārstiem un pētniekiem, finansiāli atbalstot viņu studijas un tālākizglītību dažādās Eiropas un ASV slimnīcās, klīnikās vai institūtos. 2005. gadā ar mecenātes finansiālu atbalstu izveidoja stipendiju programmu Latvijas patoloģijas rezidentiem.

A. Galēja izveidojusi arī Latvijas Okupācijas muzeja stipendiju, kas atbalstīja Amerikas latviešu jauniešu praksi Latvijas Okupācijas muzejā. Viņa finansiāli atbalstīja Latvijas Okupācijas muzeja ceļojošās izstādes rīkošanu, Latviešu Fonda darbību un citas organizācijas.

Mirusi 2013. gada 3. decembrī Mineapolisā.

## Apbalvojumi un pagodinājumi
* 2002. gadā Triju Zvaigžņu ordenis, 5. šķira
* 2006. gadā Viskonsinas Universitātes *Honorary Alumnus Award* 
* 2009. gadā goda tituls Latvijas Lepnums nominācijā "Mecenāte" 
* 2010. gadā Latvijas Universitātes Goda biedra nosaukums

## Piemiņas fonds
Viskonsinas Universitātē Oklērā izveidots īpašs fonds Ainas Galējas-Dravnieces piemiņai: *Dr. Aina Galejs Memorial Scholarship Fund at the University of Wisconsin-Eau Claire Foundation*.

## LU fonda mecenāte
Aina Galēja-Dravniece ir Latvijas Universitātes fonda sudraba mecenāte. Dr. med. Aina Galēja-Dravniece 2006. gada jūlijā Latvijas Universitātes fondam piešķīra 60 000 USD stipendiju programmai „Ceļamaize” un citiem labdarības mērķiem. Atbalsta virziens ir stipendijas, pētniecības un mācības vides attīstība.

## Atsauces

## Ārējās saites
* Stipendiju fonds ASV 
* Stipendiju fonds Latvijas Universitātē
Jurijs Bogatirjovs

**Jurijs Bogatirjovs** (; dzimis , miris ) bija Rīgā dzimis krievu aktieris. 1953. gadā ģimene pārcēlās uz Maskavu. Pazīstams ar darbiem Ņikitas Mihalkova filmās, sākot ar Mihalkova pilnmetrāžas debiju - 1974. gada filmu "Savējais starp svešiem, svešs starp savējiem" (*Свой среди чужих, чужой среди своих*). Darbojies arī kā Maskavas teātru "Sovremennik" un MHAT aktieris. 1988. gadā ieguva KPFSR Tautas aktiera goda nosaukumu. Miris 1989. gadā.

## Ārējās saites
Grenvils Stenlijs Hols

**Grenvils Stenlijs Hols** (, dzimis , miris ) bija amerikāņu psihologs un izglītības darbinieks. Īpaši interesējās par cilvēku vecumposmu psiholoģiju. Amerikas psiholoģiskās asociācijas (American Psychological Association) un Klārka Universitātes pirmais prezidents. "Amerikas psiholoģijas žurnāla" (*American Journal of Psychology*) dibinātājs 1887. gadā.

## Darbi
* *Aspects of German Culture* (1881)
* *Hints toward a Select and Descriptive Bibliography of Education* (1886)
* *The Contents of Children's Minds on Entering School* (1894)
* *Adolescence* (divos sējumos, 1904)
* *Youth: Its Education, Regimen, and Hygiene* (1906)
* *Educational Problems* (divos sējumos, 1911)

## Ārējās saites
Hols

**Hols** var būt:

* Deivids Hols (*David Hall*; 1875—1972), amerikāņu vieglatlēts, olimpiskās bronzas medaļas ieguvējs vieglatlētikā;
* Filips Beikers Hols (*Philip Baker Hall*; 1931—2022), amerikāņu aktieris;
* Glenns Hols (*Glenn Hall*; 1931—2026), kanādiešu hokejists;
* Grenvils Stenlijs Hols (*G. Stanley Hall*; 1844—1924), amerikāņu psihologs;
* Maikls Hols (*Michael Hall*; dzimis 1971. gadā), amerikāņu aktieris;
* Teilors Hols (*Taylor Hall*; dzimis 1991. gadā), kanādiešu hokejists.

## Skatīt arī
* *[[Hall]]*
* Halls
Šķilbani

**Šķilbani** (arī **Šķilbēni**) ir ciems Balvu novada Šķilbēnu pagastā. Ciems atrodas nepilnu 2 km attālumā no pagasta centra Rekovas, 29,5 km attālumā no novada centra Balviem un 249 km attālumā no Rīgas.

Fizioģeogrāfiski Šķilbanu ciems atrodas Mudavas zemienes Abrenes nolaidenumā. Austrumos no ciema tek Rikas upīte. Vidējais nokrišņu daudzums svārstās ap 650 mm gadā. Vidējā gaisa temperatūra janvārī bieži pārsniedz −7 °C, bet jūlijā ir nedaudz virs +17 °C. Vidējais bezsala periods ir 135—145 dienas gadā.

Gar ciema rietumu malu iet autoceļš P45, kas nodrošina satiksmi līdz novada centram. Ciemā atrodas pareizticīgo baznīca. Tuvākais katoļu dievnams atrodas pagasta centrā Rekovā (Šķilbēnu katoļu baznīca). Šķilbēni atrodas 5,5 km attālumā no Latvijas-Krievijas robežas. Te atrodas Valsts robežsardzes Viļakas pārvaldes Šķilbēnu nodaļa.

## Vēsture
Apdzīvotā vieta izveidojusies ap bijušās Šķilbēnu muižas centru. Pēc 1920. gada agrārās reformas Šķilbēnu muižu sadalīja 76 vienībās 711 ha kopplatībā.

[thumb|left|180px|[Šķilbēnu Vissvētās Dievmātes piedzimšanas pareizticīgo baznīca|Šķilbēnu pareizticīgo baznīca]]

## Iedzīvotāji

### Iedzīvotāju skaita izmaiņas
Esošajās robežās, pēc CSP datiem.

## Atsauces
Džuzepe Peāno

**Džuzepe Peāno** (; dzimis , miris ) bija itāļu matemātiķis, viens no mūsdienu matemātiskās loģikas un kopu teorijas pamatlicējiem. 1895. gadā publicētajā *[[Formulario mathematico]]* publicēja matemātikas pamatteorēmu kopumu, izmantojot Pāano izstrādātās loģiskās darbības. Peāno izveidotie simboli ieviesušies matemātikas standartā (to starpā ∈, ⊂, ∩, ∪). Lielu daļu no mūža Peano darbojās Turīnas Universitātē. Darbojies arī mākslīgo valodu radīšanā.

## Darbi
thumb|''Aritmetica generale e algebra elementare'', 1902
**Calcolo Differenziale e Principii di Calcolo Integrale* (1884)
**Applicazioni Geometriche del Calcolo Infinitesimale* (1887)
**Lezioni di Analisi Infinitesimale* (1893, divos sējumos)
**Formulario mathematico* (1895 - 1908)

## Ārējās saites
Medžugorje

**Medžugorje** ir neliela pilsēta Bosnijā un Hercegovinā. Medžugorje atrodas netālu no Horvātijas robežas, tādēļ daļa pilsētas iedzīvotāju ir horvāti. Tajā 1981. gadā Vissvētākā Jaunava Marija parādījās sešiem katoļiem. Kopš tā brīža ik dienas pilsētu apmeklē tūkstošiem katoļu svētceļnieku.
## Atsauces

## Ārējās saites